Kamu bisa jelasin ke aku soal Shia LaBeouf dalam bahasa melayu?

Shia Saide LaBeouf (; lahir 11 Jun 1986) merupakan pelakon, artis seni persembahan dan pembikin filem Amerika Syarikat. Beliau dikenali terutama golongan muda menerusi watak sebagai Louis Stevens dalam sebuah siri televisyen di Disney Channel, Even Stevens, yang mana beliau menerima pencalonan Daytime Emmy Award pada tahun 2001 sebelum memenanginya pada tahun 2003. LaBeouf muncul dalam filem pertamanya berjudul  The Christmas Path  pada tahun 1998. Pada tahun 2004, beliau melakukan cubaan mengarah sebuah filem pendek berjudul Let's Love Hate  dan filem pendek Maniac (2011), yang dibintangi oleh Cage dan Kid Cudi.

Pada tahun 2007, LaBeouf membintangi filem Disturbia dan  Surf's Up selain dalam tahun yang sama berlakon dalam filem cereka sains arahan Michael Bay, Transformers sebagai Sam Witwicky, watak protagonist utama dalam siri tersebut. Beliau kemudiannya muncul dalam sekuel  Transformers: Revenge of the Fallen (2009) dan  Transformers: Dark of the Moon (2011), yang masing-masing turut menjadi filem pecah panggung seperti siri yang pertama. Pada tahun 2008, beliau diberi kepercayaan melakonkan watak Henry "Mutt Williams" Jones III dalam Indiana Jones and the Kingdom of the Crystal Skull.

Selain itu, beliau turut muncul dalam Wall Street: Money Never Sleeps (2010), Lawless (2012), The Company You Keep (2012), Nymphomaniac (2013), Fury (2014), American Honey (2016), dan Borg/McEnroe (2017).

Sejak tahun 2014, LaBeouf telah melibatkan diri dalam pelbagai projek seni persembahan bersama LaBeouf, Rönkkö & Turner.